
A la meva àvia Carme i al nostre fil invisible

La mare i ella sempre seguien uns rituals, i n’hi havia un en  què la mare li ensabonava el cos mentre li deia: «Ara deixarem  aquestes cames ben netes perquè puguin córrer i saltar ben  amunt. I aquests peuets tan bonics perquè puguin dur-te  ben lluny. I també aquests braços i mans perquè  puguin fer i agafar moltes coses...».La Nura era dins de la banyera. Li encantava banyar-se  i estar-s’hi fins que la pell li quedava ben arrugada. 

Aquell dia, quan la mare va arribar a la panxa, la Nura li va preguntar: —Mama, per a què serveix el melic? Ja sé que quan era dins la panxa, en sortia el cordó que m’ajudava a créixer. Però ara... per a què el tinc?—Oh, Nura... no saps com n’estic de contenta que m’ha-gis fet aquesta pregunta! Feia temps que l’esperava...

